Kekristä nuuttiin | Suomalaisen Kirjallisuuden Seura
Kekristä nuuttiin
1.11. Kekri. Köyri, kööri, keyri
Tarkoittaa haltijaa, pelättiä tai viimeiseksi jäänyttä. Sadonkorjuun, vuodenvaihteen ja vainajien juhla, pyhäinmiestenpäivä. Isäntien kutsuttava torpparit syömään. Alkaa puolentoista viikon jakoaika, aurinko- ja kuuvuoden erotus. Palvelijoiden vapaaviikko ja uuden talon etsintä.
2.11. Sielujenpäivä
Lämmitettävä pirtti mahdollisimman aikaisin.
10.11. Martti
Paistetaan makkaroita. Paastonnut tyttö voi nähdä unessa sulhasensa.
19.11. Liisa
Liukkaat kelit tietävät hyvää leipävuotta.
23.11. Klemetti
Lementin ilmat vallitsevat matinpäivään (24.2.) saakka.
25.11. Kaisa
Usein suojasää. Jouluna samanlainen sää.
26.11. Georgios
Syysjyrkinä kreikanuskoiset lämmittävät saunan ja valmistavat aterian vainajille.
30.11. Antti
Talven ja joulukauden alku. Ensimmäiset rekikelit.
5.12. Selma
Vesi- ja räntäsateet tavallisia.
Tämän päivän sää vallitsee koko kuukauden.
Yö pimeimmillään. Leivonnan ja oluen panon aika.
Lutun yöstä lähtien kukko putoaa orrelta kolmesti vuorokaudessa koko loppuvuoden.
15.12. Heimo
Joulun (rastavan) paasto alkaa.
21.12. Tuomas
Talvipäivänseisaus, vuoden lyhin päivä. Joulu alkaa ja miesväki lopettaa työnteon. Auringon pilkahduskin merkitsee poutaista kesää, sumuinen ilma kesähalloja.
24.12. Aatami ja Eeva
Pakkanen tietää pakkasia toukokuussa.
Päivä isännän puolelle eli pitenee jo kukonaskeleella. Tuuli ja sade ennustavat katovuotta, leuto joulu kylmää juhannusta ja pakkasjoulu lämmintä juhannusta. Jouluyön tähtitaivas on hyvän sieni- ja marjavuoden merkki. Tuleva puoliso näkyy keskiyöllä peilissä. Syötävä ja juotava tulevan vuoden onneksi ja jätettävä ruoka yöksi pöytään haltijoita ja vainajia varten. Nopealla paluulla joulukirkosta varmistetaan hyvä vuosi.
26.12. Tapani
Aamuvarhaisella naapurin sauna lämpiämään. Naista ei saa kohdata ensimmäiseksi. Opetetaan hevosia juoksemaan ja ajellaan kylillä hupailemassa.
27.12. Johannes Evankelista
Keskispyhä. Tanssitaan ja leikitään, joulumuorit kulkevat.
28.12. Viattomain lasten päivä
Vain pienet työt kuten kutominen sallittuja. Jos metsän puut ovat puhdistuneet lumesta, tulee hyvä vuosi.
29.12. Viides joulupäivä
Nuoret miehet kuljettavat talosta taloon riukua, johon on ripustettu äänekkäästi kolisevia esineitä ja juomankeruuastioita.
Kun ajaa partansa ja voitelee kenkänsä, näitä töitä ei tarvitse enää tehdä koko vuonna. Tietää rikastumista, kun kuuntelee naapurin oven takana ja kuulee puhuttavan rahasta.
Puolet talven lumesta satanut. Loppiaisena (vieristänä) vetehinen kertoo koko elämän avannolla kuuntelijalle. Selkäviikot eli härkäviikot alkavat.
(aik. 7.1.) Nuutti, Knut
Syödään viimeiset jouluruuat ja kierrellään oluttynnyreitä tyhjentämässä. Joulu päättyy.